<http://www.vest.mk/?ItemID=33399E3801F44448BB8C01FB7330B03A&arc=1>

**23.10.2015, 10:39**

**СО МОДНА ИЗЛОЖБА ОТВОРЕН ЕСЕНСКИОТ МОДЕН ВИКЕНД ВО СКОПЈЕ**

**КУЛТУРНОТО НАСЛЕДСТВО ВО МОДЕРНА ИНТЕРПРЕТАЦИЈА**

Со импресивна модна изложба Свадбени приказни,во чија реализација учествуваа Британскиот совет во Македонија и Европскиот универзитет во Скопје во Музејот на Македонија синоќа беше отворен 12. Моден викенд што ќе трае до недела.

Многубројната публика беше фасцинирана од финалните дела произлезени од неколкумесечниот проект Модата и културното наследство што ги изработија студентите од Европскиот универзитет, под менторство на професорите Гордана Вренцовска, Јана Манева Чупоска и Јовица Мијалковиќ.
Украсувањето, прикривањето и слоевитоста, церемонијалноста, традиционалноста наспроти денешните обичаи, минатото и сегашноста, симболите и ритуалите за среќа, желбите...се темите што ги инспирираа младите дизајнери да ги напишат своите приказни со јазикот на модната илустрација, облеката, накитот, текстилните дезении, графичките декорации, фотографиите, стрипот и инсталациите.Изложбата ќе биде отворена до 8 ноември.

(Л.С.)
Фото Д. Перковски











